வீரசேனர்

ஆச்சாரிய வீரசேனர் 8 ஆம் நூற்றாண்டைச் சேர்ந்த இந்திய கணித மேதை. இவர் சமண தத்துவ ஞானி மற்றும் ஆச்சார்யருக்குத் தகுந்த வரிசையைச் சேர்ந்த ஒரு திகம்பர சாதுவும் ஆவார். இவர் ஒரு சிறந்த சொற்பொழிவாளர் மற்றும் கவிஞரும் ஆவார்Jinasena. Ādi Purāņa. வீரசேனர், தென்னகத்தில் ஜைன இலக்கிய மறுமலர்ச்சிக்கு காரணமாக இருந்தவர்களுள் தலையாயவரான குந்தகுந்தர் ஆச்சாரிய பரம்பரையைச் சேர்ந்தவர்Indranandi. Shrutāvatāra. இவரது மாணவர் ஜினசேனர் ஆவார்.

வீரசேனர் ஒரு கணிதவியலாளர். ஒரு திண்ம அடித்துண்டின் கன அளவு காணும் முறையைக் கண்டுபிடித்தவர். இவர் ஆய்வுசெய்த கருத்துருக்கள்: ஒரு எண்ணை எத்தனை தடவை எண் 2 ஆல் வகுக்க முடியும் -2 அடிமான மடக்கைகள் (ardhaccheda); 3 அடிமான மடக்கைகள் (trakacheda), 4 அடிமான மடக்கைகள் (caturthacheda.)

ஒரு வட்டத்தின் சுற்றளவு C, விட்டம் d இரண்டுக்குமான தொடர்பைத் தரும் தோராயமான வாய்ப்பாட்டினை அளித்துள்ளார்:
C = 3d + (16d+16)/113

அதிகளவு விட்டமுடைய (d) வட்டங்களுக்கு இவ்வாய்ப்பாடு  தரும் π  இன் தோராய மதிப்பு:

π ≈ 355/113 = 3.14159292... .

இம்மதிப்பு ஆரியபட்டியத்தில் ஆரியபட்டரால் தரப்பட்டுள்ள தோராய மதிப்பைவிடத் துல்லியமானது.

மேற்கோள்கள்

பகுப்பு:சமணத் துறை அறிஞர்கள்
பகுப்பு:இந்தியக் கணிதவியலாளர்கள்
பகுப்பு:792 பிறப்புகள்
பகுப்பு:853 இறப்புகள்
பகுப்பு:சைனம்
பகுப்பு:சமணம்